NDTV के मैनेजिंग एडिटर रवीश कुमार को पहला गौरी लंकेश अवॉर्ड से सम्मानित किया गया. बेबाकी के साथ अपनी राय रखने के लिए मशहूर पत्रकार और सामाजिक कार्यकर्ता रहीं गौरी लंकेश की 5 सितंबर को दूसरी बरसी थी. गौरी लंकेश मेमोरियल ट्रस्ट ने 5 सितंबर को ही ऐलान किया था कि उनके नाम से दिए जाने वाला पहला अवॉर्ड रवीश कुमार को मिलेगा. 2 साल पहले बेंगलुरु के राजा-राजेश्वरी इलाक़े में स्थित घर में गौरी लंकेश की गोली मारकर हत्या कर दी गई थी. सम्मान मिलने के बाद रवीश कुमार ने अपने संबोधन में कहा कि राजनीतिक दलों ने अपने हार मान ली है, इसलिए हमें भीतर से विक्लप बाहर निकालने होंगे. उन्होंने कहा कि लोकतंत्र के नाम पर हमने बहुत सारे झूठ बोल दिए हैं. आम आदमी को 20-20 सालों तक इंसाफ नहीं मिलता है.
hin_Deva